इससे पहले पाकिस्तान की ख़ुफिया एजेंसी आईएसआई के उत्तर प्रदेश के दंगा प्रभावित मुज़फ़्फ़रनगर में सक्रियता को लेकर कांग्रेस उपाध्यक्ष राहुल गांधी के बयान के ख़िलाफ़ भाजपा ने चुनाव आयोग में शिकायत दर्ज कराई थी.'हाथ का पंजा' कांग्रेस पार्टी का चुनाव निशान है.समाचार एजेंसी पीटीआई के मुताबिक़ मुख्य चुनाव आयुक्त वीएस संपत को भेजी शिकायत में कांग्रेस ने चुनाव आयोग की ओर से आवंटित चुनाव निशान 'हाथ के पंजे' को मोदी की ओर से 'ख़ूनी पंजा' और 'ज़ालिम हाथ' बताए जाने को असंयमित, दुर्भावनापूर्ण और मानहानि करने वाला बयान बताया है.अपनी याचिका में कांग्रेस ने कहा है, ''ख़ूनी पंजा जैसे शब्दों का प्रयोग अत्यधिक अर्थपूर्ण और निंदनीय है. यह कांग्रेस के खिलाफ जनता को आतंकित करने वाला बयान है.''कांग्रेस उपाध्यक्ष राहुल गांधी के ख़िलाफ़ भाजपा ने चुनाव आयोग में शिकायत दर्ज कराई थी. इस पर आयोग ने उन्हें नोटिस जारी किया था. शुक्रवार को दिए जवाब में राहुल गांधी ने कहा था कि उन्होंने आदर्श आचार संहिता का उल्लंघन नहीं किया है.कांग्रेस ने छत्तीसगढ़ के डूंगरगढ़ में गुरुवार को आयोजित भाजपा की रैली में नरेंद्र मोदी के भाषण की डीवीडी और अख़बारों में प्रकाशित रैली की ख़बरों की कतरने भी चुनाव आयोग को सौंपी हैं. इसी रैली में मोदी ने कांग्रेस पर यह टिप्पणी की थी.पार्टी ने आयोग को मोदी के भाषण का पाठ्य रूपांतरण भी सौंपा है. इसमें भाजपा नेता नरेंद्र मोदी ने कहा है, ''यदि आप चाहते हैं कि छत्तीसगढ़ के ऊपर किसी ख़ूनी पंजे का साया न पड़े तो आप सभी कमल का बटन दबाएं और छत्तीसगढ़ को ख़ूनी पंजे से बचाएं.''कांग्रेस के मुताबिक़ मोदी ने यह भी कहा, ''ज़ालिम हाथों में छत्तीसगढ़ को देना चाहते हो? ग़लती से भी ज़ालिम पंजे के हाथों में छत्तीसगढ़ को नहीं जाने देना.''(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)